CELEX: 32017D2073
Language: hu
Date: 2017-11-13 00:00:00
Title: A Tanács (KKBP) 2017/2073 határozata (2017. november 13.) a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont módosításáról

14.11.2017   
            
            
               HU
            
            
               Az Európai Unió Hivatalos Lapja
            
            
               L 295/59
            
         A TANÁCS (KKBP) 2017/2073 HATÁROZATA
   (2017. november 13.)
   a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2001. december 27-én elfogadta a 2001/931/KKBP közös álláspontot (1).
            
         
               (2)
            
            
               A Tanács megállapította, hogy egy szervezet esetében már nem indokolt, hogy szerepeljen a 2001/931/KKBP közös álláspont 2., 3. és 4. cikkének hatálya alá tartozó személyeknek, csoportoknak és szervezeteknek a jegyzékében. Az említett szervezetre alkalmazandó korlátozó intézkedéseket a (KKBP) 2016/1711 tanácsi határozat (2) felfüggesztette.
            
         
               (3)
            
            
               A 2001/931/KKBP közös álláspontot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2001/931/KKBP közös álláspont 5. cikkének második bekezdését el kell hagyni.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2017. november 13-án.
      
         
            a Tanács részéről
         
         
            az elnök
         
         F. MOGHERINI
      
   
   
      (1)  A Tanács 2001/931/KKBP közös álláspontja (2001. december 27.) a terrorizmus elleni küzdelemre vonatkozó különös intézkedések alkalmazásáról (HL L 344., 2001.12.28., 93. o.).
   
      (2)  A Tanács 2016. szeptember 27-i (KKBP) 2016/1711 határozata a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont módosításáról (HL L 259I, 2016.9.27., 3. o.).